Դանիելա Սթիլ

Դանիելա Ֆերնանդա Դոմինիկա Մյուրել Էմիլի Շուլեյն-Սթիլ (, ծնվ. ), բազմաթիվ վեպերի հեղինակ, որոնք դարձել են բեսթսելլերներ։ Նրա հրատարակած գրքերի տպաքանակը ներկայումս կազմում է ավելի քան 550 միլիոն օրինակ։ Նրա վեպերը 412 շաբաթ գտնվել են «Նյու Յորք Թայմս»-ի բեսթսելլերի ցուցակում, իսկ 23-ը էկրանավորվել են։

Կենսագրություն

Մանկություն
Դանիելա Սթիլը ծնվել է ձեռնարկատեր Ջոն Շուլեյն-Սթիլի և պորտուգալացի դիվանագետի դուստր Նորմա դե Կամարա Սթոն-Ռեյսի ընտանիքում։ Մանկությունն անցկացրել է Ֆրանսիայում, ծնողների հետ։ Նա հաճախ է ներկա գտնվել ճաշկերույթների և ընդունելությունների, ինչը թույլ է տվել նրան ճանաչել հարուստների և հայտնիների աշխարհը ներսից։ Երբ աղջիկը յոթ տարեկան է եղել, նրա ծնողները բաժանվել են։ Դրանից հետո նա հոր հետ գնացել է Նյու Յորք, իսկ մայրը մնացել է Եվրոպայում։ Դանիելայի դաստիարակությամբ լիովին զբաղվել է Ջոն Շուլեյնը։ Դեռ մանկուց գրել է պատմվածքներ, իսկ դեռահաս տարիքում սկսել է գրել բանաստեղծություններ։ Միջնակարգ կրթությունը ապագա գրողը ստացել է Ֆրանսիայում, 1963 թվականին ավարտել է դիզայնի դպրոցը։ 1963 թվականից 1967 թվականներին նա սովորել է Նյու Յորքի համալսարանում։

Կարիերա 
1965 թվականին, երբ Դանիելան ընդամենը 18 տարեկան էր, ամուսնացավ բանկիր Քլոդ Էրիկ Լազարդի հետ։ Նա շարունակեց ուսումը համալսարանում և սկսեց գրել իր առաջին վեպը։ Իր դուստր Բեատրիսի ծնվելուց հետո, 1968 թվականին Ստիլը դարձավ քոփիռայթեր (copywriter) գովադային գործակալությունում, հետո աշխատեց որպես մենեջեր Սան Ֆրանցիսկոյում։ Հաճախորդները գոհ են լինում մամլո հաղորդագրություններով և նախագծերով, որոնք գրում էր Դանիելա Սթիլը։

Հարաբերություններն ամուսնու հետ ավարտվում են հարսանիքից ինը տարի անց։ Ամուսնալուծությունից առաջ լույս է տեսնում նրա առաջին գիրքը՝ «Տունը»։ Այդ աշխատանքում կան տարրեր, որոնցով այժմ կարդացողը ճանաչում է վարպետի «ձեռագիրը»։ Դրանք հիմնականում ընտանեկան արժեներն են, անցյալում տեղի ունեցած իրադարձությունները և հերոսների ողբերգական ճակատագրերը։

Սթիլը կրկին ամուսնացավ։ Այս անգամ նրա ընտրյալը դարձավ Դենի Զուգելդերը։ Նրանց հարաբերությունները շուտ ավարտվեցին։ Նրա հաջորդ ամուսինը դարձավ նախկին թմրամոլ Ուիլյամ Տոտը։ Շուտով Դանիելան որդի ունեցավ՝ Նիկոլասը, որից հետո բաժանվեց ամուսնուց։ Այս ամենը դարձավ իր հաջորդ՝ «Կրքի խոստում» վեպի հիմքը, որում գլխավոր հերոսուհին սիրահարվում է թմրամոլի։ Մյուս վեպում՝ «Հիշողություն»-ը նկարագրում է կնոջ վախը և ցավը, ով փորձում է օգնել թմրամոլ ամոուսնուն։

Գրողը լավատեսությամբ է նայում ապագային և ամուսնանում է չորրորդ անգամ 1981 թվականին Ջոն Թրեյնայի հետ։ Նա որդեգրում է Դանիելայի որդուն՝ Նիկին և տալիս է նրան իր ազգանունը։ Դանիելան էլ իր հերթին որդեգրում է Ջոնի երեխաներին՝ Թրևորին և Թոդին։ Սթիլը և Ջոնը հինգ երեխա են ունենում՝ Սամանտան, Վիկտորիան, Վանեսսան, Մաքսը և Զառան։

Դանիելա Սթիլը փորձում է որքան հնարավոր է շատ ժամանակ անցկացնել երեխաների հետ։ Նա գրում է գիշերները և քնում է ընդամենը չորս ժամ։

Նիկոլաս Թրեյնա 
Դանիելա Սթիլի որդի Նիկ Թրեյնան վոկալիստ է եղել Link 80 խմբում։

1993 թվականին Սթիլը դատի տվեց այն գրողին, ով իր գրքում բացահայտել էր այն, որ Նիկի կենսաբանական հայրը իրականում Ուիլյամ Տոտն է, ոչ թե Ջոն Թրեյնան։ Սակայն դատավորը համարեց, որ քանի որ Դանիելա Սթիլը հրապարակային անձ է, գործը չի ենթարկվում «գաղտնի որդեգրության» օրենքին, և այդ պատճառով գիրքը տպագրվեց։

Գրողի երեխաները մինչ այդ չգիտեին, որ իրենց եղբայր Նիկը որդեգրված է եղել Ջոնի կողմից։ Սթիլը գրքի հեղինակին մեղադրում է իր ամուսնությունը ոչնչացնելու մեջ։ Այս ամենից հետո Սթիլը գրում է «Չար կանխամտածություն» վեպը, որտեղ հերոսուհու երջանիկ ամուսնությունը կործանվում է այն պատճառով, որ բացահայտում են իր անցյալի մասին այն գաղտնիքը, որ նա թաքցնում էր երկար տարիներ։

Նրա որդի Նիկոլասը, ով հայտնվեց սկանդալի կենտրոնում, ինքնասպանություն գործեց 1997 թվականին։ Ավելի շուտ նրա մոտ ախտորոշվել էր մանիակալ-դեպրեսիվ պսիխոզ։ Որպես հիշատակ սիրելի որդու մասին Դանիելա Սթիլը գրեց «Նրա վառ լույսը» գիրքը։ Նա նաև հիմնեց Նիկ Թրեյնի անվան հիմնադրամ, որը օգնում է հոգեկան խանգարումներով մարդկանց։

Կյանքը շարունակվում է 
Սթիլը ամուսնացավ հինգերորդ անգամ, սակայն իր և ֆինանսիստ Թոմ Փերքինսի ամուսնությունը ավարտվեց 1999 թվականին։

2003 թվականին Դանիելան բացեց գեղարվեստական սրահ Սան Ֆրանցիսկոյում։ 2006 թվականին նա վաճառքի հանեց «Դանիելա» օծանելիքը։ Այդ բուրմունքը՝ ստեղծված հատուկ տիկին Ստիլի ընթերցողների համար, միայն մի քանի խանութում է վաճառվում։

Գրողն ապրում է Սան Ֆրանցիսկոյում, նրա վեպերի մեծամասնության գործողությունները տեղի են ունենում այնտեղ։

2013 թվականին դարձել է Պատվավոր Լեգեոնի շքանշանակիր։

Մատենագիտություն 

 1973 «Վերադարձ տուն» / Going Home
 1977 «Կրքի խոստում» / Passion's Promise (Golden Moments)
 1978 «Այժմ և հավիտյանս» / Now and Forever
 1978 «Խոստում» / The Promise
 1979 «Կրքի եղանակ» / Season of Passion
 1979 «Ամռան վերջ» / Summer's End
 1980 «Մատանին» / The Ring
 1981 «Պալոմինո» / Palomino
 1981 «Սիրել կրկին» / To Love Again
 1981 «Հիշողություններ» / Remembrance
 1981 «Սիրողը/ Loving
 1982 «Խաչմերուկներ» / Crossings
 1982 «Միայն մեկ անգամ կյանքում» / Once In A Lifetime
 1983 «Թերսթոնների տունը» / Thurston House
 1983 «Փոփոխություններ» / Changes
 1983 «Կատարյալ անծանոթ» / A Perfect Stranger
 1984 «Փակ շրջան» / Full Circle
 1984 Love: Poems
 1984 Having a Baby
 1985 «Ընտանեկանալբոմ» / Family Album
 1985 «Գաղտնիքներ» / Secrets
 1986 «Ճանապարհորդությունների ծարավ» / Wanderlust
 1987 «Լավ բաներ» / Fine Things
 1987 «Կալեյդոսկոպ» / Kaleidoscope
 1988 «Զոյա» / Zoya
 1989 «Աստղ» / Star
 1989 «Հայրիկ» / Daddy
 1990 «Նամակ Նամից» / Message from Nam
 1991 «Սրտխփոց» / Heartbeat
 1991 «Ավելի մեծ սեր չի լինում / No Greater Love
 1992 «Ակնեղեն» / Jewels
 1992 «Օրհնանքներ» / Mixed Blessings
 1993 «Առևանգված» / Vanished 
 1994 «Պատահար» / Accident
 1994 «Պարգև» / The Gift
 1994 «Թևեր» / Wings
 1995 «Կայծակ» / Lightning
 1995 «Հինգ օր Փարիզում» / Five days in Paris
 1996 «Չար կանխամտածություն» / Malice
 1996 «Լուռ պատիվ» / Silent Honor
 1997 «Ռանչո» / The Ranch
 1997 Special Delivery
 1997 «Ուրվականը» / The Ghost
 1998 «Երկար ճանապարհ դեպի տուն» / The Long Road Home
 1998 «Քլոնը և ես» / The Klone and I
 1998 His Bright Light: The Story of Nick Traina
 1998 «Պատկեր հայելում» / Mirror Image
 1999 «Կծու մեղր» / Bittersweet
 1999 «Տատիկ Դանը» / Granny Dan
 1999 «Անդիմադրելի ուժեր» / Irresistible Forces
 2000 «Հարսանիքը» / The Wedding
 2000 «Տունը՝ Հույսի փողոցում» / The House on Hope Street
 2000 «Ճանապարհորդություն» / Journey
 2001 «Միայնակ արծիվ» / Lone eagle
 2001  Leap of Faith
 2001 «Համբույրը» / The Kiss
 2002 «Տնակը» / The Cottage
 2002 «Մայրամուտ Սեինթ Թրոփում» / Sunset in Saint Tropez 
 2002 «Պատասխանված աղոթքներ» / Answered Prayers
 2003 «Հանդիպման խաղ» / Dating Game
 2003 «Հրեշտակ Ջոննի» / Johnny Angel
 2003 «Անվտանգ նավահանգիստ» / Safe Harbour
 2004 «Փրկագին» / Ransom
 2004 «Երկրորդ շանս» / Second Chance
 2004 «Արձագանքներ» / Echoes
 2005 «Անհնարին» / Impossible
 2005 «Հրաշք» / Miracle
 2005 «Թունավոր ամուրիներ» / Toxic Bachelors
 2006 «Տունը» / The House
 2006 Coming Out
 2006 H.R.H.
 2007 «Քույրեր» / Sisters
 2007 «Հիանալի հմայք» / Amazing Grace
 2007 «Ամառանոց 2» / Bungalow 2
 2008 «Հավատա ինքդ քեզ» / Honor Thyself
 2008 «Խաբեբա» / Rogue
 2008 «Լավ կին» / A Good Woman 
 2009 «Լավագույն օրը կյանքում» / One Day at a Time 
 2009 «Սրտի թելադրանքով» / Matters Of The Heart 
 2009 «Հարավային լույսեր»/ Southern Lights
 2009 The Happiest Hippo in the World
 2010 «Մեծ աղջիկ»/ Big Girl
 2010 «Ընտանեկան կապեր»/ Family Ties
 2010 «Ժառանգություն»/ Legacy
 2011 «Չարլզ Սթրիթ, 44» / 44 Charles Street
 2011 «Ծնունդդ շնորհավոր» / Happy Birthday
 2011 «Հյուրանոց Վենդոմ» / Hotel Vendome
 2012 «Դավաճանություն» / Betrayal
 2012 «Ընկերներ հավետ» / Friends Forever
 2012 «Մոր մեղքերը» / The Sins of the Mother
 2012 «Հույսի պարգև. Օգնելով անտուններին» / A Gift of Hope: Helping the Homeless
 2013 «Մինչ ժամանակների վերջը» / Until the End of Time
 2013 «Առաջին հայացք» / First Sight
 2013 «Հաղթողներ» / Winners
 2013 «Խողճ Ջոյ. Մեր սիրած շները» / Pure Joy: The Dogs We Love
 2014 Power Play
 2014 «Կատարյալ կյանք» / A Perfect Life
 2014 «Պեգաս» / Pegasus
 2015 «Անառակ որդի» / Prodigal Son
 2015 «Երկիր» / Country
 2015 Undercover
 2015 Precious Gifts
 2016 Blue
 2016 Property of a Noblewoman
 2016 The Apartment
 2016 Magic
 2016 Rushing Waters
 2016 The Award
 2017 The Mistress
 2017 Dangerous Games

Էկրանավորում 

 1983 — Այժմ և հավիտյանս
 1986 — Խաչմերուկներ
 1990 — Լավ բաներ
 1990 — Կալեյդոսկոպ
 1991 — Հայրիկ
 1991 — Պալոմինո
 1991 — Փոփոխություններ
 1992 — Ակնեղեն
 1992 — Գաղտնիքներ
 1993 — Նամակ Սայգոնից
 1993 — Աստղ
 1993 — Սրտխփոց
 1994 — Ընտանեկան ալբոմ
 1994 — Կատարյալ անծանոթ
 1994 — Միայն մեկ անգամ կյանքում
 1995 — Օրհնանքներ
 1995 — Կորածը
 1995 — Զոյա
 1996 — Մատանին
 1996 — Փակ շրջան
 1996 — Հիշողություն
 1996 — Ավելի մեծ սեր չի լինում
 2007 — Անվտանգ նավահանգիստ

Ծանոթագրություններ

Արտաքին հղումներ
 
 Personal website
 Danielle Steel at Internet Book List 
 An October 2000 review of His Bright Light by Dr. Jeffrey L. Geller on an American Psychiatric Association website
 
 Steel Gallery 
 The Nick Traina Foundation
 

Ամերիկացի գրողներ
20-րդ դարի կին գրողներ
20-րդ դարի ամերիկացի վիպասաններ
Ամերիկացի մանկագիրներ
21-րդ դարի ամերիկացի վիպասաններ
20-րդ դարի ամերիկացի կին գրողներ
Նյու Յորքի համալսարանի շրջանավարտներ
21-րդ դարի ամերիկացի կին գրողներ
Ամերիկացի կին վիպասաններ